NaiveNeuron/SloPal huggingface dataset:
Svrček, Miloš, poslanec NR SR (2023-06-13):
Ďakujem vám za slovo, pán podpredseda. Ďakujem pekne aj za vystúpenie, pani ministerka, no určite sa zhodneme, ide o veľký rezort, v ktorom je potrebné doručovať pomoc ľuďom hneď, ako ju potrebujú. A mimoriadne dôležité, možno aj na doplnenie toho, čo si hovorila, je možno rýchle čerpanie eurofondov na to, aby tie eurofondy boli zamerané aj na zraniteľné skupiny a podporu zamestnávania uchádzačov o zamestnanie, o prácu, pretože vieme, že máme regióny, ktoré sú zaostalé, ktoré bojujú s veľkou nezamestnanosťou a netreba na to zabúdať. Je dobré, že na rezorte je človek s tvojimi skúsenosťami, je dobré, že od deväťdesiateho, keď bolo vytvorené, alebo deväťdesiateho prvého, ministerstvo práce, je tam človek, ktorý tiež pracoval v oblasti sociálnych služieb a poskytovania sociálnych služieb, sociálnoprávnej ochrany detí, pretože je to veľmi mimoriadna téma. Ja som sa tu aj spoločne s niektorými kolegami venoval tejto oblasti a mám aj spätnú väzbu od jednotlivých dotknutých skupín obyvateľstva, ktoré sa venujú tejto oblasti, že je to téma, ktorá je veľmi citlivá a je potrebné veľmi veľa vecí riešiť práve v tejto oblasti, čiže je dobré, že momentálne si tam a vieš možno pre budúceho ministra pripraviť nejakú dobrú pôdu na to, aby sa otvorili tieto témy. Ale určite by som sa ešte v krátkosti chcel venovať aj tej otázke zákona o pomoci v hmotnej núdzi, ktorý si otvorila, lebo sme to predkladali my spoločne s kolegami z hnutia SME RODINA. Prekladali sme to z dôvodu úpravy nastavenia výšky príspevku na bývanie, ako aj potreby skoršej valorizácie súm pomoci v hmotnej núdzi. Ja možno, taká požiadavka aj na teba, pani ministerka, že keď si spomínala tú otázku financovania, možno aj pred rozpravou alebo v rámci rozpravy by bolo dobré ešte sa stretnúť spoločne a možno prediskutovať túto otázku, lebo mne osobne mimoriadne záleží na tomto zákone a mož... (Prerušenie vystúpenia časomerom.)
Poliačik, Martin, poslanec NR SR (2019-10-28):
Ďakujem pekne. Ani v tejto rozprave neodzneli žiadne procedurálne návrhy, preto vás, pán predseda, žiadam, aby ste dali hlasovať o tom, že podľa § 73 ods. 3 písm. c) bude Národná rada hlasovať o tom, že tento návrh posunieme do druhého čítania.
Žiga, Peter, podpredseda NR SR (2024-04-19):
S reakciou na faktické poznámky pán poslanec Michelko.
P. Paška, predseda NR SR: (2009-03-10):
Pani poslankyňa Vaľová je určenou spravodajkyňou.
J. Baška, minister obrany SR: (2009-09-08):
Účelom alebo cieľom návrhu zákona je predovšetkým zapracovanie poznatkov vyplývajúcich z aplikačnej praxe. Zároveň sa precizujú ustanovenia zákona v nadväznosti na zmeny ustanovení súvisiacich všeobecne záväzných právnych predpisov. V návrhu zákona sa sprísňujú podmienky poskytovania aktivačného príspevku, príspevku na bývanie, náhrady na návštevu rodiny, platu počas väzby, preplácania výstrojových bodov, ako aj uhradenia nákladov spojených so štúdiom a prehlbovaním kvalifikácie. Dopĺňajú sa nové dôvody na skončenie služobného pomeru, ktoré sa budú posudzovať ako závažný spôsob porušenia základnej povinnosti. Ďalej sa navrhuje rozšírenie fakultatívnych dôvodov na prepustenie zo služobného pomeru. Ustanovenie o dočasnom pozbavení výkonu štátnej služby profesionálneho vojaka, ktoré má fakultatívny charakter, sa navrhuje zmeniť tak, aby malo obligatórny charakter. Vážený pán predsedajúci, dovoľujem si vás požiadať o prerokovanie vládneho návrhu zákona a jeho postúpenie na ďalšie prerokovanie vo výboroch Národnej rady Slovenskej republiky. Ďakujem za pozornosť.
Š. Kužma, poslanec: (2008-01-30):
Som ale veľmi rád, že najmä v závere ste ukázali na veľmi konkrétnych príkladoch, ako sa stala lož pracovnou metódou u vrcholových predstaviteľov našej vlády, a to aj vtedy, keď boli v opozícii. Tých prípadov už som ja niekoľko uviedol i v minulosti, keď sa jeden deň povedalo úplne jedno, na druhý deň vyšlo druhé alebo sám dokonca predseda vlády povedal úplne kľudne presný opak o diaľniciach bez akéhokoľvek začervenania sa. Čiže je to lož ako pracovná metóda.
Brixi, Otto, poslanec NR SR (2013-06-27):
Ďakujem pekne, pani predsedajúca. Kolegyne, kolegovia, ja som sa pôvodne nechcel prihlásiť. Keďže toto je tak, tak silne hodnotový konflikt, pri ktorom asi my ľudia pochádzajúci z nejakého tradičného prostredia nikdy nenájdeme spoločnú reč s liberálmi. Ale ja by som chcel povedať, že nie som asi sympatizantom KDH a viem sa rozhodne baviť o akýchkoľvek, o akomkoľvek znižovaní zásahov štátu do života jednotlivca, ale takýto návrh zákona sme tu v minulosti už mali. Ak sa nemýlim, bolo to minulý rok a 90 % sudcov, o ktorých ste vy povedali, že teda ktorých ste vy spochybnili, a vysokoškolských pedagógov a psychológov sa vyjadrilo, že je to zlé a smeruje to k rozvracaniu a deštruovaniu základného princípu spoločnosti, a teda vytváraniu zdravých partnerských a manželských vzťahov. Ja sa chcem opýtať teda, či smerujeme k tomu, aby sa ľudia dávali dokopy a uzatvárali manželstvá cez e-mail a rozvádzali sa potom cez Facebook? Lebo mám pocit, že nejakým spôsobom toto je cieľom a takou nejakou pohnútkou. Ja, ste tu hovorili, pani kolegyňa Nicholsonová, o tom, že toto uľahčí ľuďom, toto zníži traumu zo samotného rozvodu. Tak chcem vám povedať, že 40 % manželstiev sa na Slovensku rozvádza. Týmto počinom sa ich bude rozvádzať možno 60 % a pred ten súd tak či onak prídu, lebo konanie o určení výživného, rozdelenie BSM, konanie o pridelení detí niektorému z manželov stále zostane zachované. Takže toto traumu manželov rozhodne nezníži. Ďakujem pekne. (Potlesk.)
M. Hort, podpredseda NR SR: (2009-06-23):
To bolo vystúpenie spravodajcu v rozprave, a preto je možnosť reagovať na neho s faktickými poznámkami. Hlásia sa pani poslankyňa Jana Vaľová, ďalej pani Klára Sárközy, Monika Gibalová, Stanislav Janiš. Uzatváram možnosť prihlásiť sa s faktickou poznámkou. A slovo má pani poslankyňa Jana Vaľová.
B. Bugár, podpredseda NR SR: (2005-05-25):
Pán poslanec Šulaj.
P. Hrušovský, podpredseda NR SR: (2002-07-03):
(Hlasovanie.) Prítomných 112, za 85, proti 1, zdržalo sa 16, nehlasovalo 10. Schválili sme body zo spoločnej správy. M. Mesiarik, poslanec: Pán podpredseda, dajte hlasovať o bodoch 3, 11 a 13 zo spoločnej správy s odporúčaním schváliť ich.
Kollár, Boris, predseda NR SR (2022-02-02):
Prosím, prezentujme sa a hlasujeme. (Hlasovanie.) Prítomných 123 poslancov, za 123. Konštatujem, že sme tento návrh schválili. Ospravedlňujem sa kolegom v sále, nevšimol som si, ďakujem za upozornenie. Pán predseda Kotleba, poprosím vás, keby ste si mohli dať... Ďakujem. Ďalej budeme hlasovať o bode 13 programu. Je to prvé čítanie o vládnom návrhu zákona, ktorým sa mení a dopĺňa zákon č. 189/2015... (Reakcia z pléna a smiech v sále.) Pán Pročko, prosím, nevyrušujte. (Ruch v sále.) Pán Kotleba, poprosím. Ďakujem. (Reakcia z pléna.) Má to nasadené. Ďalej budeme hlasovať o bode programu... 13 programu. Je to prvé čítanie o vládnom návrhu zákona, ktorým sa mení a dopĺňa zákon č. 189/2015 o kultúrno-osvetovej činnosti (tlač 823). Prosím spravodajkyňu z výboru pre kultúru a médiá poslankyňu Jarmilu Vaňovú, aby hlasovanie uviedla. (Hlasovanie o vládnom návrhu zákona, ktorým sa mení a dopĺňa zákon č. 189/2015 Z. z. o kultúrno-osvetovej činnosti , tlač 823.)
Laurenčík, Milan, podpredseda NR SR (2021-05-27):
Pán poslanec György Gyimesi má faktickú poznámku.
Hort, Milan, podpredseda NR SR (2011-03-23):
Ďakujem. Pýtam sa pána spravodajcu, či sa chce vyjadriť k rozprave. Nie. Prerušujem rokovanie o tomto bode programu. Budeme pokračovať prvým čítaním o návrhu poslancov Roberta Fica, Vladimíra Faiča, Dušana Čaploviča, Roberta Kaliňáka a Mareka Maďariča na vydanie zákona, ktorým sa mení a dopĺňa zákon č. 40/1993 Z. z. o štátnom občianstve Slovenskej republiky v znení neskorších predpisov . Návrh má parlamentnú tlač 289 a návrh na jeho pridelenie na prerokovanie výborom je v rozhodnutí č. 283. Dávam slovo teraz poslancovi Dušanovi Čaplovičovi, aby návrh zákona uviedol.
B. Bugár, podpredseda NR SR: (2004-06-25):
(Hlasovanie.) Prítomných je 124 poslancov, za návrh 53, proti 17, zdržalo sa 54. Konštatujem, že tento procedurálny návrh nebol schválený. Pani spravodajkyňa, nech sa páči, môžeme pristúpiť k jednotlivým hlasovaniam. Ľ. Navrátilová, poslankyňa: Ďakujem za slovo. V rozprave vystúpilo 9 poslancov, ktorí predložili 10 pozmeňujúcich návrhov a 1 procedurálny návrh na vyňatie bodov 2, 3 a 7 zo spoločnej správy na osobitné hlasovanie. Okrem môjho pozmeňujúceho návrhu a pozmeňujúceho návrhu pani poslankyne Angyalovej sú všetky nad rámec predloženého vládneho návrhu. Podľa § 94 ods. 2 rokovacieho poriadku možno podávať takéto návrhy, len ak s tým navrhovateľ súhlasí a súhlas vyjadrí najneskôr pred hlasovaním. Preto chcem požiadať pána ministra, aby vyjadril stanovisko k hlasovaniu o týchto pozmeňujúcich návrhoch.
Bugár, Béla, podpredseda NR SR (2018-10-22):
Na vystúpenie pani poslankyne s faktickou poznámkou ako jediný pán poslanec Mizík. Nech sa páči.
Sopko, Miroslav, poslanec NR SR (2017-06-15):
Vážený pán predseda, ctené pani poslankyne, vážení páni poslanci, prosím, pán predseda, dajte hlasovať o tom, že Národná rada Slovenskej republiky sa rozhodla prerokovať návrh zákona prerokovať v druhom čítaní.
Bugár, Béla, podpredseda NR SR (2016-09-22):
Pán poslanec Petrák.
Laurenčík Milan, podpredseda NR SR (2022-03-16):
Pán poslanec Kamenický, ukľudnite sa, prosím!
Šeliga, Juraj, podpredseda NR SR (2020-04-02):
Ďalšia v rozprave pani poslankyňa Vaľová, nech sa páči.
B. Bugár, podpredseda NR SR: (2004-06-23):
M. Jusko, guvernér Národnej banky Slovenska: Ďakujem pekne. Vážený pán predsedajúci, vážené dámy, vážení páni. Národná banka Slovenska predkladá podľa § 3 ods. 1 zákona o NBS správu o menovom vývoji v Slovenskej republike za rok 2003. Dovoľte mi v stručnosti zhrnúť základné charakteristiky ekonomického a menového vývoja v roku 2003 a súčasne naznačiť základné vývojové tendencie predpokladané aktualizovaným menovým programom Národnej banky Slovenska na rok 2004, ktorý bol nedávno zverejnený.
Sárközy, Irén, poslankyňa NR SR (2018-12-04):
Druhý pozmeňujúci návrh podal v rozprave pán poslanec Štarchoň, dajte, prosím, hlasovať o tomto návrhu.
Cigániková, Jana, poslankyňa NR SR (2018-02-06):
Ďakujem pekne. Ja by som len tak v krátkosti, pán kolega. Ja som z Vrakune a nikdy som teda nepočula z úst kohokoľvek, že dávajte si pozor, toto ideme robiť, takto ideme zachraňovať. Zato som veľmi dobre počula vás a vašich kolegov, keď sme spolu s Ankou Zemanovou a s Jurajom Drobom upozorňovali na tento problém, navrhovali riešenia, najprv som počula reči na výbore o tom, ako má Anka zlé mapy a ako tak vôbec nie je, ako neexistuje žiadny problém. Po tom, ako som počúvala o tom, ako šírime hystériu, ako to nie je pravda a v podstate nič sa nestalo a nič neexistuje. No a teraz, keď vám hovorí Anka, že teda tento problém je tu dlhodobo, že naňho niekoľkokrát poukazovala a že to teda netreba riešiť skráteným konaním, tak tvrdíte, že tento problém jednoducho, je to pravda, že je tu dlho, ale teraz je najlepší čas ho riešiť. No neviem.
Laurenčík, Milan, podpredseda NR SR (2021-01-29):
Na vaše vystúpenie evidujem tri faktické poznámky. Nech sa páči, pán poslanec Jaroslav Karahuta.
Tabák, Romana, poslankyňa NR SR (2022-10-20):
Pán predseda, odhlasovali sme všetky body zo spoločnej správy a z rozpravy a keďže mám splnomocnenie gestorského výboru, dajte, prosím, hlasovať, že predmetný návrh zákona prerokujeme v treťom čítaní ihneď.
Laššáková, Jana, podpredsedníčka NR SR (2014-11-09):
Pán poslanec Poliačik, procedurálny návrh.
Hrnčiar, Andrej, podpredseda NR SR (2018-05-17):
Pani poslankyňa Kiššová.
Blanár, Juraj, podpredseda NR SR (2022-02-02):
O slovo požiadal v rozprave pán minister ako navrhovateľ, nech sa páči.
P. Paška, predseda NR SR: (2006-10-18):
Páni poslanci, pán poslanec Mikuš, pán poslanec Mikloško, chcem vás poprosiť. Budeme pokračovať v rozprave. Pani poslankyňa. Páni poslanci, môžem vás poprosiť, chceli by sme pokračovať v rozprave. Nedá sa to v takomto prostredí. Pani poslankyňa, nech sa páči.
Dostál, Ondrej, poslanec NR SR (2018-05-28):
Vážený pán predsedajúci, vážené pani poslankyne, páni poslanci, dovoľte, aby som podľa § 73 ods. 1 zákona o rokovacom poriadku vystúpil v prvom čítaní ako spravodajca určený ústavnoprávnym výborom k uvedenému návrhu zákona. Návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh zákona prerokovali ústavnoprávny výbor, výbor pre financie a rozpočet, výbor pre hospodárske záležitosti a výbor pre verejnú správu a regionálny rozvoj. Za gestorský výbor navrhol ústavnoprávny výbor s tým, aby výbory prerokovali návrh zákona do 30 dní a gestorský výbor do 32 dní od jeho prerokovania v Národnej rade v prvom čítaní. Zo znenia návrhu zákona je zrejmý účel navrhovanej úpravy. Ako spravodajca určený navrhovaný gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť výborom vrátane určenia gestorského výboru a lehoty na prerokovanie návrhu zákona vo výboroch v zmysle uvedeného rozhodnutia predsedu Národnej rady. Pán predsedajúci, otvorte, prosím, všeobecnú rozpravu.
Galko, Ľubomír, poslanec NR SR (2015-12-08):
Ďakujem pekne. Pán predseda, predbehol ma kolega Brocka, presne toto isté som chcel navrhnúť aj ja. Ako jednoducho vy nemôžete si dovoliť tu nejaký kultúrny program dohodnúť a zároveň bude bežať rozprava. Podľa môjho názoru je to porušenie rokovacieho poriadku. (Ruch v sále.) Takže ja navrhujem, aby ste prerušili schôdzu, bol by som veľmi rád, keby ste naučili svojich poslancov, aby tu po nás nebučali, lebo sa tu cítim jak v kravíne. Hej? To znamená, oni nech sú ticho a nech ma kľudne nechajú dohovoriť. A teraz by som chcel naozaj požiadať, aby ste prerušili schôdzu, ja si tých dôchodcov chcem ísť pozrieť tiež.
Gál, Gábor, poslanec NR SR (2011-02-10):
Ďakujem za slovo, pán predseda. V mene svojom, ako, ako aj v mene ďalších dvoch predkladateľov, navrhovateľov tohto návrhu zákona, beriem späť tento návrh novely zákona. (Potlesk.)
Laššáková, Jana, podpredsedníčka NR SR (2014-07-04):
Nech sa páči, pán poslanec Osuský.
Blaha, Ľuboš, poslanec NR SR (2014-09-17):
Ďakujem pekne. Dovoľte pripomenúť kolegom z európskeho výboru, že dne o jednej hodine v kinosále bude spoločné zasadnutie európskeho výboru a zahraničného výboru k téme Ukrajina. Ďakujem.
Grendel, Gábor, podpredseda NR SR (2022-06-21):
Pán poslanec Boris Susko.
Bagačka, Michal, poslanec NR SR (2014-06-05):
Ďakujem za slovo. V rozprave vystúpili dvaja páni poslanci, Hraško a Martvoň. Prosím, pán predseda, aby ste dali hlasovať o tom, že Národná rada sa uzniesla v zmysle § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Podmanický, Ján, poslanec NR SR (2018-10-23):
Dajte, prosím, hlasovať o pozmeňujúcom návrhu pána poslanca Ľubomíra Vážneho.
Hrnčiar, Andrej, podpredseda NR SR (2017-01-31):
Pán poslanec Simon. Nie je v sále. Nech sa páči, pani poslankyňa Petrík.
Kolesík, Andrej, poslanec NR SR (2014-07-09):
Ďakujem, pani predsedajúca. Pán kolega Přidal, ja vás poznám dlhé roky, vážim si vás ako odborníka, rešpektujem váš názor aj názor pána spolupredkladateľa tejto novely, ale nesúhlasím s ním. Ja si myslím, že človek má právo výberu a to právo výberu ma nijak neobmedzuje ísť v nedeľu do kostola, ísť v nedeľu s rodinou na výlet a vracajúc sa z toho výletu, si ísť nakúpiť. A neviem, v čom by som mal byť horším kresťanom ako vy. Vôbec nenachádzam tam nejaký spor. A to, čo ste tu rozprávali, pán, aj keby som nemal reagovať na pána predsedu výboru Hudackého, ale budem sa obracať k vám, pán poslanec Přidal. Veď práve, že koho si myslíte, páni, že tí prepustia, tí zamestnávatelia, keď 80 % tam pracuje žien? No ženy. Ja mám k dispozícií čísla, ktoré hovoria, že ak by bola prijatá vami navrhovaná právna úprava, o prácu príde 3 500 ľudí. Najmä žien. Ja verím, že toto nie je cieľom vášho návrhu zákona, ale rešpektujem a myslím si, že Národná rada by mala byť práve pôdou na diskusiu rôznych názorov na rôzne veci. Ja s vaším návrhom nesúhlasím a nemyslím si, že vyrieši to, o čom ste tu, pán poslanec Přidal, pri všetkej úcte k vám, tak plamenne hovorili. Len aby sme sa v tom trnavskom Tescu niekedy v nedeľu nestretli!
Figeľ, Ján, podpredseda NR SR (2014-09-10):
Ďakujem pekne. Ďalším rečníkom do rozpravy za kluby je Ľudovít Kaník. Nech sa páči.
Suja, Miroslav, poslanec NR SR (2020-07-14):
Pán kolega, máš pravdu. Áno, máš pravdu. Ale teraz povedzme si druhú vec. Sused má troch psov, ako povedal kolega, husky, a ony sa niekedy v zápale boja pobijú, pohryzú a ja ich udám alebo natočím to na kameru. A zasa je ten problém, čo som povedal. Musíme to trošku upresniť. On ich má troch, ťahajú sane, bežne sa stane, že sa pohryzú, pobijú. Keď je viacej psov a dobre sú živené aj o všetko starané, dáte im žrať, niekedy sa stane, že ten silnejší odoženie toho slabšieho, pobijú sa. Ja to nahrám, natočím, a on porušil zákon. Musíme rozmýšľať aj nad takýmito problémami, lebo... Jožko točí hlavou, že nie. Ale áno, stretneme sa s tým, keď budeme mať nejakého nepriateľa, ľudia sú zlí, zneužijú to voči sebe. A netvárme sa, že neboli ste nikdy na Donovaloch, že navzájom sa tie psy niekedy nepohrýzli. Že sa netvárme, že nie. A kto je zodpovedný? Ten mašér alebo ten majiteľ tých psov, že dovolil, aby zaútočil jeden na druhého? Niekedy sa tomu nedá zabrániť.
Paška, Pavol, predseda NR SR (2013-02-06):
(Hlasovanie.) 140 prítomných, 139 bolo za, 1 nehlasoval. Návrhy sme schválili. Odhlasovali sme, dámy a páni, všetky prerokované body programu. Vyhlasujem prestávku do 17.25 a budeme pokračovať v prerušenej rozprave. Pán predseda výboru Jarjabek.
Sulík, Richard, predseda NR SR (2010-08-10):
Ďakujem. Otváram rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Nie. A, nech sa páči. Končím, ukončujem možnosť sa prihlásiť do rozpravy ústne. Pán Madej, nech sa páči.
B. Bugár, podpredseda NR SR: (2004-05-26):
Takže ako jediný, ktorý sa prihlásil do rozpravy, je pán poslanec Ivanko. Končím možnosť prihlásiť sa ústne do rozpravy. Ešte raz, pán poslanec Ivanko, máte slovo. A. Ivanko, poslanec: Ďakujem za slovo. Vážený pán predsedajúci, kolegyne, kolegovia, v mene 15 poslancov Národnej rady predkladám krátky pozmeňujúci návrh k poslaneckému návrhu zákona. Týka sa účinnosti článku 2. Článok 2 znie: „Tento zákon nadobúda účinnosť 1. júla 2004.“ Túto účinnosť navrhujem posunúť z dôvodu prerokovania tohto zákona koncom mája, takže účinnosť 1. júna by sa už nestihla. Ďakujem pekne za pozornosť a podporu.
Ďuriš Nicholsonová, Lucia, podpredsedníčka NR SR (2018-10-18):
Pán poslanec Bernaťák.
Kuffa, Štefan, poslanec NR SR (2021-12-02):
Máme tuná zákon o zbraniach a o strelive, ale mňa skôr zaujalo, Juraj, to, čo si povedal, že ideme bojovať proti africkému moru ohňom a mečom. Ak to myslíš úplne takto vážne, že ideme bojovať ohňom a mečom, dovolím si povedať, že termovízia na to nestačí, aby my sme eliminovali ten africký mor. Ja by som si to dovolil rozšíriť ešte, aby naozaj sme ten boj ako naplnili, aby mohli loviť tú diviačiu zver predovšetkým vlastníci, vlastníci pozemkov, vlastníci polí, vlastníci lesov. (Ruch v sále.) Rozšíriť to o to, aj tí, ktorí sú chovatelia týchto domácich ošípaných, aby si chránili svoje čriedy, lebo, tak ako si to spomenul v rozprave... (Prerušenie vystúpenia predsedom.)
J. Richter, poslanec: (2009-06-24):
V súlade s § 9 zákona č. 166/2003 Z. z. ochrane súkromia pred neoprávneným používaním informačno-technických prostriedkov a o zmene a doplnení niektorých zákonov výbor požiadal Slovenskú informačnú službu, ministerstvo vnútra, Policajný zbor, Ministerstvo obrany Slovenskej republiky, Vojenské spravodajstvo, a to zvlášť Vojenské obranné spravodajstvo a zvlášť Vojenskú spravodajskú službu, ministerstvo dopravy, pôšt a telekomunikácii, a to Železničnú políciu, Ministerstvo spravodlivosti, a to Zbor väzenskej a justičnej správy, ministerstvo financií, a to Colnú správu v mesiaci marec 2009 o zaslanie správy o používaní informačno-technických prostriedkov za rok 2008. Správu o použití informačno-technických prostriedkov za rok 2008 predložili všetky dotknuté subjekty vo verzii neobsahujúcej utajované skutočnosti a niektoré z nich aj informácie o verzii obsahujúce utajované skutočnosti. Údaje o použití informačno-technických prostriedkov neobsahujúce utajované skutočnosti, tak ako ich jednotlivé dotknuté subjekty predložili, sú uvedené v predloženej správe. Výbor Národnej rady Slovenskej republiky pre obranu a bezpečnosť uvedenú správu prerokoval 10. júna tohto roku a zobral ju na vedomie. Odporučil Národnej rade Slovenskej republiky vziať túto správu tiež na vedomie. Návrh na uznesenie je súčasťou predloženej správy. Pán podpredseda Národnej rady, prosím, aby ste otvorili rozpravu k tomuto materiálu.
Laššáková, Jana, podpredsedníčka NR SR (2014-11-25):
Dobre. Budeme o vašom návrhu hlasovať. Pán poslanec Fecko. (Reakcia z pléna.)
Zmajkovičová, Renáta, podpredsedníčka NR SR (2013-09-05):
Nech sa páči, pán minister.
T. Cabaj, podpredseda NR SR: (2009-09-08):
Ďalším bodom programu je prvé čítanie o vládnom návrhu zákona o medzinárodnej pomoci pri vymáhaní niektorých finančných pohľadávok a o zmene a doplnení niektorých zákonov . Vládny návrh zákona máme pod tlačou 1193, návrh na jeho pridelenie na prerokovanie výborom je v rozhodnutí predsedu č. 1227. Tento vládny návrh zákona opäť uvedie pán minister financií. Nech sa páči, pán minister, máte slovo.
V. Veteška, podpredseda NR SR: (2005-10-27):
I. Hopta, poslanec: Pán poslanec Kahanec, ja som ďaleko od toho, aby som tvrdil, že všetko v minulom spoločenskom zriadení bolo bez chýb. Práve naopak, boli mnohé chyby, ktoré sa neodstraňovali, preto aj došlo k zmene spoločenského systému. Ale ak vy tvrdíte, že v bohatých krajinách sa rodí menej detí, tak to nemá s tým nič spoločné, o čom sa tu rokuje, pretože ženy, ktoré odkladajú deti do týchto hniezd záchrany, sú predovšetkým zo sociálne slabých rodín. Sú to ženy, ktoré sociálna situácia donútila k tomu, že to dieťa nemajú za čo vychovávať, lebo naozaj nemajú kde bývať, často nemajú zamestnanie. Chcete tvrdiť, že ak matka vyskočí so svojím dieťaťom z 11. poschodia, lebo je zúfalá zo sociálnej situácie, tak to je nie chyba tohto spoločenského systému, pán Kahanec? Je to jeho chyba, pretože tento spoločenský systém nedokázal jej zabezpečiť dôstojnú životnú úroveň človeka 21. storočia, tento spoločenský systém jej nedokázal zabezpečiť prácu, nedokázal jej zabezpečiť slušné bývanie a ona bola zúfalá z toho, z tejto sociálnej situácie, preto skončila so svojím životom a so životom svojho dieťaťa. Takže, vážení páni, hovorím o tom, že týchto hniezd bude menej alebo tieto hniezda budú prázdne vtedy, ak sa zlepšia životné podmienky občanov Slovenskej republiky. Tak nerobme tu rozličné politické prechmaty, nenabaľujme sa, ale robme preto, aby sa život občanov Slovenskej republiky zlepšoval. Ale, žiaľ, pod vedením tejto vládnej koalície asi k tomu nedôjde. Bohužiaľ, taká je súčasná politická situácia, že chcete už len doprivatizovať, nabaliť sa, rozkradnúť, čo sa tu ešte vybudovalo do roku 1989, a jednoducho riadiť sa heslom Po nás potopa. To je celá vaša vláda, to je výsledok vášho vládnutia. Ďakujem za takúto vládu.
Šipoš, Michal, poslanec NR SR (2023-05-18):
Pán predseda, ja vás chcem poprosiť, lebo teraz každý sa bude k tomu vyjadrovať a dávať nejaký svoj názor. Ja len chcem, aby sme to ukončili. Stále, keď je nejaký problém, dávame to posúdiť ústavnoprávnemu výboru a dajme aj tu a poďme ďalej už.
Pellegrini, Peter, predseda NR SR (2015-11-20):
Prezentujme sa a hlasujme o bode 14 pána poslanca Lipšica. (Hlasovanie.) Prítomných 124 poslancov, za hlasovalo 45, proti bolo 72 poslancov, zdržalo sa 7 poslancov. Tento bod sme neschválili.
Glváč, Martin, podpredseda NR SR (2018-10-22):
Ďakujem. S faktickou poznámkou nikto, končím možnosť prihlásiť sa. Ďalší v rozprave, pán poslanec Pavelka, nech sa páči.
V. Tomanová, ministerka práce, sociálnych vecí a rodiny SR: (2007-09-20):
Predkladaný materiál bol vypracovaný na základe uznesenia vlády Slovenskej republiky č. 389 z 2. mája 2007, ktorého prijatie bolo iniciované uznesením č. 267 z roku 2007 Národnej rady Slovenskej republiky. Toto uznesenie bolo prijaté na návrh Výboru Národnej rady SR pre ľudské práva, národnosti a postavenie žien, v ktorom výbor požiadal vládu Slovenskej republiky o vypracovanie správy o plnení Národného akčného plánu pre prevenciu a elimináciu násilia páchaného na ženách v rokoch  2005 – 2008. Tento dokument vláda Slovenskej republiky  prijala v záujme riešenia informatiky a problematiky násilia páchaného na ženách a v rodinách v roku 2005 uznesením č. 635 z 24. augusta 2005. Prijatím tohto dokumentu, ako aj jemu predchádzajúcej Stratégie pre prevenciu a elimináciu násilia páchaného na ženách a v rodinách v roku 2004 vláda potvrdila spoločenskú závažnosť príčin a dôsledkov násilia voči ženám. Súčasne tým potvrdila aj to, že úlohy smerujúce k jeho eliminácii a prevencii sú pre ňu úlohami celospoločenského významu. Predkladanú správu o plnení Národného akčného plánu pre prevenciu a elimináciu násilia páchaného na ženách na roky 2005 – 2008 vláda prerokovala a schválila uznesením č. 659 zo dňa 8. augusta 2007. Pri hodnotení plnenia úloh uvedeného národného akčného plánu zdôrazňujem, že termínom plnenia úloh národného akčného plánu v zmysle uznesenia vlády č. 638 je máj 2008. V tejto správe uvádzaný stav plnenia úloh má priebežný charakter. V roku 2008 ministerstvo práce, sociálnych vecí a rodiny pripraví aktualizáciu Národného akčného plánu pre prevenciu a elimináciu násilia páchaného na ženách a na ďalšie roky. Novonavrhované opatrenia budú nadväzovať na splnenie úlohy súčasného akčného plánu a komplexnejšie ich rozvíjať. V súvislosti s predkladanou správou upozorňujem na pripravovanú národnú informačnú a mediálnu kampaň vlády, nadväzujúcu na kampaň Rady Európy Zastavme domáce násilie voči ženám. Kampaň v Slovenskej republike, ktorá prispeje k prevencii a eliminácii násilia páchaného na ženách, sa v súčasnosti pripravuje. Vyvrcholí v novembri 2007. Záverečné aktivity na ženách sa v súčasnosti pripravujú a ukončia sa v marci 2008. Najdôležitejšími aktivitami kampane budú vysielanie spotov v elektronických, tlačených médiách, prezentovanie informačných plagátov, vytvorenie webovej stránky k problematike násilia voči ženám, zriadenie informačnej telefonickej linky ku kampani, diskusie s odborníkmi a ďalšie sprievodné akcie. Ďakujem za pozornosť.
Šimečka, Michal, podpredseda NR SR (2024-01-08):
Ďakujem pekne. Pán poslanec Horecký.
Paška, Pavol, predseda NR SR (2014-06-04):
Pán poslanec Jasaň.
Kuffa, Štefan, poslanec NR SR (2021-02-24):
Ďakujem za slovo. Vážený pán predseda, musím aj ja oceniť vaše vystúpenie a vysoko si to vážim, že môžme na vás ako reagovať. Chcel som len krátko, ale budem, využijem tie dve minúty. Keď ste spomenuli, že všade sa musí platiť, aj v susedných krajinách. No, spomenuté to tu bolo, ale ja to trošku rozviniem. No, nemusí sa všade platiť. Dokonca nemusí sa ani obmedzovať rýchlosť a je tu taká krajina v Európe, je to Nemecko, kde sa neplatí za diaľnice. Musím povedať, že táto krajina má úplne inak vybudovanú sieť diaľnic. Tie diaľnice majú. My tu nemáme jednu diaľnicu cez celú dĺžku celej našej republiky, slovenskej krajiny, čo je úplne trápne. Keď si pozrieme tie diaľnice, ako sú vybavené okrem čerpacích staníc, no máloktoré odpočívadlá, keď sú, ale to máte len také že naozaj, kde si môžete to, ale v zahraničí je to vybudované na takej úrovni, že máte toalety veľmi slušné, dokonca sa môžte osprchovať. Motely sú tam vybudované, tá sieť diaľnic úplne inak funguje. Navyše v tom Nemecku je tak, že tie obmedzenia rýchlosti, dobre, sú úseky také, kde tá rýchlosť je obmedzená, ale majú neobmedzenú rýchlosť. Prečo to asi majú? Lebo tie diaľnice sú aj veľmi kvalitne vybudované. Žiaľ, na Slovensku to tak nie je. Ale chcem aj vám poďakovať zároveň za to, pán predseda, spomenuli ste tu ten stavebný zákon. Dúfam, že ho tu budeme mať, pán predseda, na stole a čo najskôr, lebo ten je úplne, totálne zastaralý a je úplne hrozný. Je zo ´76. roku. Pamätajte na jednu vec, ktorú ste tuná spomenuli, aby ste dali do toho stavebného zákona, a to je presne tá vec, ktorú ste spomenuli, že za 2,5 roka nemôžte dostať stavebné povolenie. No, môže to byť kľudne, že za ďalších 2,5 roka to nedostanete, lebo tí úradníci nenesú trestnoprávnu zodpovednosť a nemusia rešpektovať lehoty. Oni jednoducho ich nerešpektujú a neurobíte v tejto veci nič.
Ľ. Petrák, poslanec: (2009-02-06):
Ale ja sa vrátim aj k otázkam, na ktoré ste dali ťažisko a ktoré sa viaže aj s úvodným vystúpením pána predseda. Kríza dôvery, áno, zákon o preukazovaní pôvodu majetku, dôvera v exekutívnu (výkonnú) moc, áno, je to problém, ktorý svojím spôsobom je potrebné vyriešiť. Ale ja sa vrátim k dôvere ako takej, ktorú ste vy mohli riešiť nejaké obdobie, a prepáčte mi, že sa vrátim do obdobia späť, lebo znovu je to o dôvere, ktorou sa dneska oháňate voči nám. Koľko bolo obvinených zo závažných trestných činov v období rokov 1998 až 2006? (Reakcia navrhovateľa.) Veľa. Ja sa spýtam, koľko z tých, ktoré mali možno aj politický podtón, bolo odsúdených? (Reakcia navrhovateľa.) No ja si vám dovolím tvrdiť, že z tých, ktorí boli citlivo verejnosťou vnímaní, ani jeden. Ani jeden z nich nebol odsúdený. Vy ste nevyriešili kauzy, ktoré ste mali ťažiskom svojej politickej agendy za uplynulých osem rokov, a mali ste všetky nástroje v rukách, mali ste exekutívne nástroje v rukách a mali ste aj legislatívne nástroje v rukách, lebo ste mali parlamentnú väčšinu. Takže dneska hovoriť o tom, čo je úprimné a čo je dôveryhodné, no, ako ťažko povedať, ale jednoducho myslím si, že tuto ste zlyhali v tomto predchádzajúcom období a tu jednoducho niet o tom čo ďalej diskutovať. Aby som to príliš dlho nezdržiaval, ja sa dotknem ešte otázky obsahu. Vy ste spomínali, že tu problém s retroaktivitou nie je. Ja si dovolím zacitovať jeden právny názor napriek tomu, že nie som právnik, alebo možno práve preto sa budem opierať o právny názor niekoho iného. „Napriek tomu, že sa v dôvodovej správe zmieňuje a snaží sa podať výklad retroaktivity s poukázaním na rozdiely medzi retroaktivitou priamou a nepriamou, v legislatívnom texte návrhu zákona nie je obsiahnutá v prechodných ustanoveniach žiadna úprava. Tým sa tento návrh stáva bez ďalšieho textom, ktorý má pôsobiť pro futuro, a majetok, ktorý niekto vlastní pred dňom účinnosti návrhu zákona, a takýto majetok by vykazoval definičné znaky nelegálneho majetku, nebude možné začať konanie podľa tohto návrhu zákona. Pri spätnom pôsobení právnej normy je potrebné sa vyrovnať s týmto faktom v texte zákona jasne a bez pochybností.“ Je to jeden z právnych názorov, ja nehovorím, že je to ten úplne správny, ale nehovorím, že ani ten váš je úplne správny, to znamená, je tu problém, ktorý je potrebné vyriešiť. Ak prijmeme návrh zákona v nejakej takejto podobe, aká je predložená, tak sa dostaneme opätovne do stavu, že možno o päť rokov skonštatujeme – tadiaľto cesta neviedla. Ja sa skutočne domnievam, že „práca kvapná, málo platná“, ako hovoria bratia Česi, platí aj v tomto prípade. Ďakujem pekne.
Sulík, Richard, predseda NR SR (2011-02-02):
To bola zrejme najkratšia faktická poznámka a som zaskočený, prepáčte mi. Slovo má pani poslankyňa Vaľová.
Grendel, Gábor, podpredseda NR SR (2022-05-05):
S faktickou poznámkou Jana Bittó Cigániková.
Přidal, Alojz, poslanec NR SR (2011-02-11):
Pán kolega Vážny, vám naozaj neboli treba žiadne dodatky, vy ste vedeli, ako kradnúť napriamo... (Potlesk.) Vy ste vedeli hneď vylúčiť tri firmy, ktoré dali na elektronické mýto oveľa lacnejšie ponuky, a vybrali ste tú, ktorú dala ponuku o 6,6 mld. väčšiu a drahšiu. Čo sa týka toho Bruselu, chcem vám pripomenúť, že Slovenská republika si nesplnila povinnosti, ktoré vyplývajú zo zásad zmluvy o fungovaní Európskej únie aj pre tento tender, a my budeme paradoxne musieť obhajovať váš prístup a vaše šafárenie. A chcel by som sa vás spýtať, kde bola teda vtedy verejnosť a ako mala verejnosť chodiť pozerať na podmienky tendra, ktorý bol vypísaný na nástenke za dverami, na ktorých bola ešte aj guľa? Ďakujem vám za vaše odpovede. Skutočne ste ma príjemne prekvapili, aký ste vy ochranca a aký ste čestný človek, ktorý chce ušanovať Slovenskej republike miliardy. (Potlesk.)
Ďurkovský, Andrej, poslanec NR SR (2010-10-13):
Ďakujem pekne. Vážený pán poslanec, ja som chcel reagovať len na vašu pripomienku v súvislosti s koncentráciou moci, keď to môžem povedať, ministerstva dopravy v súvislosti s rozhodovaním o fondoch. Bolo by tak skutočne vtedy, keby napr. aj regionálny rozvoj spadal pod toto ministerstvo. Viete ale veľmi dobre, že tomu tak nie je a v skutočnosti regionálny rozvoj a rozhodovanie o fondoch spadá v súčasnosti pod ministerstvo pôdohospodárstva. To znamená, len vtedy by došlo k zmene, keby prešiel regionálny rozvoj z ministerstva pôdohospodárstva pod ministerstvo dopravy. Z tohto pohľadu nie je možné hovoriť o koncentrácii práve moci pri rozhodovaní o fondoch v súvislosti s ministerstvom dopravy. Ďakujem pekne.
Mažgút, Ján, poslanec NR SR (2023-10-25):
Sľubujem. (Potlesk.)
B. Bugár, podpredseda NR SR: (2003-12-03):
Podľa včerajšej dohody teraz pristúpime k hlasovaniu o jednotlivých návrhoch. Včera sme prerokovali šestnásť zákonov, to znamená, že mali by sme o nich dnes ráno aj hlasovať. Žiadam vás, páni poslanci, aby ste si sadli na svoje miesta a aby ste sa trošku upokojili. Pristúpime k hlasovaniu o vládnom návrhu zákona, ktorým sa mení zákon č. 105/2002 Z. z. o poskytnutí jednorazového finančného príspevku príslušníkom československých zahraničných alebo spojeneckých armád, ako aj domáceho odboja v rokoch 1939 - 1945 v znení neskorších predpisov (tlač 398). Spoločným spravodajcom je pán poslanec Duray. Nech sa páči. Pán poslanec, nech sa páči, môžete uvádzať jednotlivé hlasovania.
Blanár, Juraj, podpredseda NR SR (2021-11-04):
Pán poslanec Štefan Kuffa, nech sa páči.
Kočiš, Eduard, poslanec NR SR (2022-12-05):
Veľmi pekne ďakujem za slovo, pán predsedajúci. Ak je podľa vás, pán kolega, tento návrh zákona protiústavný, tak mali by ste začať zbierať podpisy v pléne Národnej rady Slovenskej republiky na jeho podanie na Ústavný súd alebo požiadať vašu pani prezidentku, aby tento návrh zákona, ktorý buď prejde, alebo neprejde v pléne Národnej rady Slovenskej republiky, vetovala. Čiže to sú vaše legitímne možnosti, vaše legitímne právomoci a pevne verím, že ako svetaznalý a svetaskúsený právnik budete podľa tejto legislatívy a podľa právnych noriem, ktoré určuje zákon, aj postupovať. Hovoríte, že toto podanie na Ústavný súd by bolo v nejakom rozpore alebo bolo by nejakým spôsobom kontraproduktívne pri jednorazových, jednorazovom v podstate, ako by som to nazval, pri primeranej náhrade, tak, ďakujem, pán kolega Svrček, pri primeranej náhrade, ktorá je v podstate jednorazová. Zo skúseností, ktoré mám a o ktorých viem, že keď sa jedná o primeranú jednorazovú náhradu, nikdy ten vlastník alebo majiteľ pozemku nemusí súhlasiť s jedným posudkom. Vždy si môže dať spraviť tých posudkov niekoľko a ak je v súlade alebo v súbehu buď so samosprávou, alebo so štátom, tak vždy je to na dohode. Nemusí byť akceptovaná najvyššia suma, nemusí byť akceptovaná najnižšia suma, ale vždy sa dá nájsť nejaký, nejaká stredná cesta, poprípade akceptácia zúčastnenej jednej alebo zúčastnenej druhej strany. A to, že ste tu predviedol vo svojom vystúpení to, že vlastne prokuratúra je zlá, stále spomínate, že súdy sú zlé, súdy sú korupčné, prokuratúra je korupčná, jednoducho znalci, ktorí ohodnocujú tieto, tieto pozemky alebo tieto stavby, sú zlí, no tak ja už, pán Baránik, neviem, čo v tomto štáte funguje, keď ste boli súčasťou tejto vlády.
Danko, Andrej, podpredseda NR SR (2023-12-13):
Pán poslanec Hajko.
P. Hrušovský, predseda NR SR: (2004-12-02):
Pán poslanec Vážny. Zapnite pána poslanca Vážneho.
Blaha, Ľuboš, podpredseda NR SR (2024-05-10):
Pani poslankyňa Mária Kolíková.
Bugár, Béla, podpredseda NR SR (2018-10-24):
Prezentujme sa a hlasujme o bodoch zo spoločnej správy. (Hlasovanie.) Prítomných 147, za 139, zdržalo sa 8 poslancov. Návrh sme schválili.
Saloň, Marián, poslanec NR SR (2011-09-09):
Ďakujem pekne, pán predsedajúci. Pán kolega Dostál, ja nepochybujem o tom, že vy aj vaši traja kolegovia podporíte tento kvalitne pripravený zákon, ktorý máme teraz v parlamente, že konečne sa vám podarí aj oholiť, keďže hájite záujmy živnostníkov. A kvalita tohto zákona, už ako som povedal aj v predchádzajúcej faktickej poznámke, je taká vysoká, že fakt musel by tento zákon hodený do pripomienkového konania tak, akoby bol robený cez víkend. Jednak obsahuje ďalších stodvanásť nepriamych noviel zákona, ktoré tu boli viac spomínané. A pobavil som sa aj vyjadreniami jedného z najnezávislejších politológov, pána Grigorija Mesežnikova, ktorý nedávno v rozhlase sa veľmi kladne vyjadril o kladne sa vyvíjajúcej demokracii u nás. A tak isto spomenul, že za posledný rok ani jeden zákon nebol nepriamo novelizovaný. Tak predpokladám, že tie jeho slová budú platiť aj po tomto zákone. Ďakujem.
P. Paška, predseda NR SR: (2009-12-01):
(Hlasovanie.) 139 prítomných, 57 za, 62 proti, 18 sa zdržalo, 2 nehlasovali. Ani tento návrh sme neschválili.
Figeľ, Ján, podpredseda NR SR (2013-03-22):
Ďakujem pekne. Posledným vystupujúcim v rozprave je pán poslanec Martin Fecko. Dávam mu týmto slovo. Nech sa páči.
Bugár, Béla, podpredseda NR SR (2018-05-28):
Ďakujem. Teraz dávam slovo spravodajcovi, ktorého určil navrhnutý gestorský ústavnoprávny výbor, pánovi poslancovi Dostálovi.
Žitňanská, Jana, poslankyňa NR SR (2012-09-26):
Ďakujem veľmi pekne všetkým, ktorí sa zapojili do tejto diskusie. A teda ja chcem dať aj taký verejný prísľub, keďže aj pán minister dal verejný prísľub, že vypracuje vyhlášku, ktorá by bola platná od 1. 1. 2013, ktorá by zaviedla takúto druhú časovú oponu. V prípade ak teda by sa našli hlasy, ktoré by posunuli túto novelu do druhého čítania, ktoré by viacej pozerali na obsah než formu, ktorá údajne teda nie je dobrá, ja si myslím, že je to dobre napísané, ak by teda tieto hlasy posunuli túto novelu do druhého čítania, v prípade toho vypracovania vyhlášky, pričom ak vláda by ju schválila, tak ja veľmi rada potom stiahnem svoj návrh. Ale kým takáto vyhláška nie je vôbec ešte ani napísaná, si myslím, že radšej je lepšie ísť do zmeny tohto zákona. Ja ďakujem všetkým vopred za hlasovanie.
P. Pelegrini, poslanec: (2010-01-20):
Takže nerozprávajte o žiadnej nepriamej novele, poprípade ak, odporúčam vám naozaj, ja som to spravil, a preto asi potom viem, čo je nepriama novela. Choďte za našimi kolegami z úseku legislatívy a aproximácie práva a tí vám presne vysvetlia pojem, čo je to nepriama novela a čo to je novela v článku zákona, aj keď je článok 2, 3, 4. Či to je nepriama novela, alebo niečo iné. Tak prosím, toto si overte. A keď budete výraz nepriama novela používať, tak aspoň budete vedieť, že či hovoríte správne. Ďakujem.
Jurinová, Erika, podpredsedníčka NR SR (2015-12-15):
Vážené panie poslankyne, vážení páni poslanci, otváram dvadsiaty rokovací deň 58. schôdze Národnej rady Slovenskej republiky. Na dnešnom rokovacom dni o ospravedlnenie požiadali pán poslanec Fecko, panie poslankyne Monika Gibalová, Lea Grečková; Mikuláš Huba, Mojmír Mamojka, Ján Mičovský, Jozef Mihál, Ivan Mikloš, Juraj Miškov, Richard Raši, Richard Vašečka, Magdaléna Vášáryová. Pristúpime k druhému čítaniu o zákone z 25. novembra 2015, ktorým sa dopĺňa zákon č. 657/2004 Z. z. o tepelnej energetike v znení neskorších predpisov, vrátenom prezidentom Slovenskej republiky na opätovné prerokovanie Národnou radou. Materiál je uverejnený ako tlač 1865. Dávam slovo spoločnému spravodajcovi z výboru pre hospodárske záležitosti poslancovi Marošovi Kondrótovi a prosím ho, aby informoval Národnú radu o výsledku prerokovania vráteného zákona vo výboroch. (Rokovanie o zákone z 25. novembra 2015, ktorým sa dopĺňa zákon č. 657/2004 Z. z. o tepelnej energetike v znení neskorších predpisov, vrátenom prezidentom Slovenskej republiky na opätovné prerokovanie Národnou radou Slovenskej republiky , tlač 1865.)
Šeliga, Juraj, podpredseda NR SR (2020-05-15):
Ďakujem. Pani poslankyňa nechce reagovať, keďže ona bola jediná písomne prihlásená do rozpravy, pýtam sa, či sa chce niekto ústne prihlásiť do rozpravy. Teraz je tá možnosť. Dobre. Ešte niekto? Aby nikto nezostal ukrátený takto v piatok popoludní. Dobre. Uzatváram možnosť prihlásiť sa ústne do rozpravy s tým, že napriek tomu, že je 14.00, pán poslanec Čekovský ma poprosil, aby som sa spýtal, či je všeobecný súhlas, aby mohol vystúpiť ešte dnes a tvrdí, že to má na tri minúty. Je všeobecný súhlas na to, aby mohol vystúpiť ešte dnes? (Súhlasná reakcia pléna.) Tak nech sa páči, pán poslanec Čekovský.
Jurinová, Erika, podpredsedníčka NR SR (2014-03-18):
Ďakujem, pán spravodajca. Otváram všeobecnú rozpravu. Do rozpravy som dostala písomnú prihlášku, za klub SDKÚ – DS sa prihlásil pán poslanec Viliam Novotný, ďalej do rozpravy je prihlásený pán poslanec Alojz Hlina. Dávam slovo prvému prihlásenému rečníkovi pánovi Viliamovi Novotnému.
Kollár, Boris, poslanec NR SR (2017-09-08):
Ďakujem pekne, pán predsedajúci. Ja by som len na začiatok trošku sa chytil tej reakcie pána Kamenického, že nie je to pravda, že nerokujeme. My sme prípustní alebo náchylní rozprávať sa s každým. Nám nemôže nikto vyčítať, že my sa tu s nikým nebavíme. My sa bavíme ako s vami, tak sa bavíme aj s pánom Kotlebom, lebo si myslím, že každý, kto tuná sedí, je legitímne zvolený voličmi. Aj my sa budeme baviť s každým. Keď príde rozumný návrh z jeho strany, no tak sa budem baviť aj s ním, ale rovnako aj s vami. Bohužiaľ, za nami nikto neprišiel celé leto a nikto sa s nami o žiadnej dlhovej brzde nebavil, takže nie je sa k čomu vyjadrovať, to je prvá vec. Neprebrali sme žiadne veci. Môj kolega tuná presne v tomto pulte povedal, načrtol nejakú možnosť, aby celá opozícia to mohla kontrolovať, lebo ja si uvedomujem jednu vec, že ani PPP projekty ani eurofondy nebudú a tie cesty tiež nebudú. A keď bude potom táto druhá skupina vo vládnej koalícii možno o dva, tri roky, bude mať rovnaký problém, ako ho máte vy teraz. Tak isto Slovensko potrebuje tie cesty. Ja si uvedomujem, že musíme nájsť nejaké, nejaké financovanie. Ale cez to všetko si myslím, že najskôr by som sa pozeral, nie ako znova zadlžiť našej deti, ale môžem sa pozrieť na to, prečo nám sa ukradne z rozpočtu alebo z výberu 2,5 mld. na DPH, toto ma viacej trápi. Potom ma trápi viacej to, že prečo tie diaľnice obstarávame najdrahšie? Prečo staviame drahšie ako v Nemecku? Toto ma napríklad trápi. To znamená, že nám stačí nie taký veľký objem peňazí, aby sme mohli minúť päť miliárd, nám stačí možno jedna, dve miliardy a ostatné, všetko ostatné je tu rozkradnuté. To znamená, že vy sa nemôžete ani diviť z našej strany, že sme opatrní, že vám neveríme, keď obstarávate sifón, ktorý má hodnotu 6 euro za 200 euro, keď nakupujete wifiny do vlakov za 20-tisíc. Keď robíte jeden prúser za druhým. Tak sa nedivte, že vám neveríme. My si to všetci zodpovedne uvedomujeme, že tie cesty treba postaviť a nehovoríme žiadnemu návrhu nie. My sme neurobili takú vec, keď za nami niekto prišiel, že my sa s vami nebavíme, my sa s vami o tom baviť nebudeme, lebo vy ste smeráci. Nie. My sa bavíme aj s pánom Kotlebom a my sa bavíme aj tunák s ľuďmi zo SMER-u, aj z MOST-u, so všetkými. To znamená, že my sme otvorení, ale pokiaľ vidíme, že z toho môže na konci dňa byť zase ďalší prúser, no tak to nespravíme, lebo sa politicky nepochovám, ale cez to všetko si myslím, že tunák treba zodpovedne sa k tomu postaviť, k tejto téme. Nedá sa to urobiť, že jeden, šušušu s jedným, potom druhý bude vykrikovať, ten to predal za neviem čo. Proste to sú také nezmysly. Tunák kolega z horných radov už tu rozpráva, že som sa so SMER-om a s Glváčom dohodol. To sú také samé blbosti, ktoré proste môže len krepý človek vysloviť. S nikým som sa nedohodol. Viete, ja vám poviem, čo potrebuje Slovensko. Potrebuje brzdu. Áno, potrebuje. Ale viete, akú brzdu potrebuje? Brzdu proti bezbrehému rozkrádaniu našich verejných financií. To je všetko. My sme pristúpení každej debate, ale za týchto okolností nič sa nepredložilo. Určite žiadne brzdy otvárať nebudeme. Ďakujem. (Potlesk.)
Dostál, Ondrej, poslanec NR SR (2017-02-09):
Pán poslanec Tomáš, obávam sa, že máte veľmi zvláštnu predstavu o tom, čo by mal a mohol robiť verejný ochranca práv. Ak vyčítate pani Dubovcovej, že nečakala na výsledky orgánov činných v trestnom konaní, tak jednak to nesedí z hľadiska úloh, právomocí a pôsobností verejnej ochrankyne práv. Pretože keby to tak bolo, a aj v normálnejšej spoločnosti, v normálnejšie fungujúcom štáte, by vlastne načo by potom bola verejná ochrankyňa práv, keď, keby iba dodatočne po tom, čo polícia vyšetrí, prokuratúra obžaluje, súdy odsúdia, potom iba konštatovala, že, že niečo zlé sa stalo. No tak taká verejná ochrankyňa práv by asi bola zbytočná. A zvlášť cynické mi to príde v Slovenskej republike, kde máme políciu, na ktorej čele stojí minister vnútra Robert Kaliňák, človek podozrivý z kšeftov s Bašternákom. Človek, ktorý nevie vysvetliť svoje obchody s daňovým podvodníkom a ktorý už mal dávno odstúpiť. Hovoríte, že existujú spokojní klienti. Nerozumiem, ako existencia ľudí, ktorí problém nevidia, vylučuje existenciu problému. Ako existencia klientov, ktorí sú spokojní, vylučuje existenciu tých problémov, o ktorých hovorí správa verejnej ochrankyne práv. A keď ste tu už hovorili o tom, ako pán minister Richter promptne a akčne pristúpil k riešeniu tohto problému, ako to, že tu teraz pán minister Richter nesedí? Však sa to týka jeho rezortu. Nás by zaujímal jeho názor. Ale nie, bol tu pred chvíľou, keď boli interpelácie, a už tu nie je.
Laššáková, Jana, podpredsedníčka NR SR (2014-10-31):
S reakciou pán poslanec Gál, nech sa páči.
Kollár, Miroslav, poslanec NR SR (2020-03-20):
Sľubujem. (Potlesk.)
Procházka, Radoslav, poslanec NR SR (2013-09-10):
Ďakujem, pani podpredsedníčka. Ďakujem aj všetkým kolegom za reakcie cez faktické poznámky. Z niektorých tých faktických poznámok je zrejmé, že nerozumiete úplne tomu mechanizmu viacerých volebných obvodov. To neznamená, pán poslanec Galko, že vy potom budete bojovať proti korupcii len na území Bratislavského kraja. Aj ITP, keď sa nasadia, tak sa nasadia pre celé územie asi Slovenskej republiky a možno aj do zahraničia. Ja som hovoril vlastne o potrebe tvorby tej pevnejšej regionálnej identity vo vzťahu k entitám, ktoré naozaj na Slovensku predstavujú prirodzené, prirodzené regióny. Nehovorím, že sú nevyhnutne vždy totožné s územím samosprávneho kraja, ale to je téma na iný deň. Len možno, že takú všeobecnejšiu k tomu takú poznámku, jeden volebný obvod je anomáliou aj v tej európskej komparácii a je anomáliou o to viac, ak štát má ambíciu decentralizovať moc. Nie je to, nie je to štandard, je to odchýlka od štandardu. A sú, je kvantum dôvodov, nemáme teraz na ne čas, ani chuť, je kvantum dôvodov, pre ktoré to aj z hľadiska zastúpenia funguje lepšie, ako keď... (Vystupujúci sa odmlčal. Ruch v rokovacej sále.) Teraz, v tejto chvíli už to vôbec, nemá vôbec význam. Ďakujem.
Hrušovský, Pavol, podpredseda NR SR (2010-12-16):
Pán poslanec Brocka.
Jurinová, Erika, podpredsedníčka NR SR (2014-07-09):
Na vaše vystúpenie, pán poslanec, chce reagovať päť pánov poslancov. Dávam slovo pánovi poslancovi Chrenovi. Nech sa páči.